**Patientinformationsark for cannabismellemprodukt**

**CBD OLIE STENOCARE**

Dette produktinformationsark er udarbejdet af mellemproduktfremstilleren af det omhandlende cannabismellemprodukt.

Det er vedlagt i pakningen og publiceret sammen med produktarket på Lægemiddelstyrelsens hjemmeside, så læger, apoteker, borgere mfl. derved kan orientere sig i disse på Lægemiddelstyrelsens hjemmeside.

**Oversigt**

1. Indhold
2. Beskrivelse af anvendelse
3. Opbevaring og holdbarhed
4. Yderligere oplysninger

**1. Indhold**

1 ml indeholder: 25,6 – 30,3 mg ekstrakt (som blødt ekstrakt) af *Cannabis sativa* L., flos (cannabisblomst) svarende til 20 mg cannabidiol (CBD) og maksimalt 2 mg dronabinol (THC). Ekstraktionsmiddel: Flydende carbondioxid.

Mundhulevæske, opløsning.

**Hjælpestoffer**

Olivenolie, renset.

**Medicinmål**

Doseringssprøjte på 1,0 mL og med en graduering à 0,1 mL er vedlagt.

**2. Beskrivelse af anvendelse**

Brug altid produktet efter lægens anvisning, ved tvivl kontaktes lægen.

Rygning af cannabisproduktet frarådes.


Inhalation af cannabisproduktet frarådes.

**Trin 1:**



Tryk ned på låget samtidig med at låget drejes for at bryde forseglingen af flasken.

**Trin 2:**

****

Tag doseringssprøjten og hiv dens prop af.

Isæt sprøjten i hullet i flaskens plastikindsats, der fungerer som drypstopper.

Vend langsomt flasken på hovedet, som vist på figuren.   
Fyld sprøjten med den ordinerede dosis ved at trække i stemplet.

**Trin 3:**




Vend langsomt flasken tilbage og stil den på bordet.

Kontroller at sprøjten indeholder ordinerede dosis.

Træk sprøjten forsigtigt ud af flasken og skru låget på flasken.

**Trin 4:**



Tøm doseringssprøjtens indhold forsigtigt under tungen. Olien skal holdes under tungen så længe som muligt.

Efter brug:   
Rengør doseringssprøjten med varmt vand og tør med en ren klud.

Kontakt lægen, skadestuen eller apoteket, hvis du har taget mere af **CBD OLIE STENOCARE** end lægen har foreskrevet, og du af den grund føler dig utilpas.

**3. Opbevaring og holdbarhed**

**Opbevaring**

Før åbning:

Må ikke opbevares over 25°C. Opbevares i original plastflaske, tæt tillukket, for at beskytte mod lys og fugt.

Efter åbning:

Må ikke opbevares over 25°C. Opbevares i original plastflaske, tæt tillukket, for at beskytte mod lys og fugt.

**Holdbarhed**

Før åbning:

6 måneder

Efter åbning:

4 uger

Brug ikke CBD OLIE STENOCARE efter den udløbsdato, der står på pakningen. Aflever altid medicinsk cannabisrester på apoteket. Af hensyn til miljøet må medicinrester ikke smides i afløbet, toilettet eller skraldespanden.

**4. Yderligere oplysninger**

**Pakningsstørrelse**

30 mL

**Navn og adresse på fremstilleren af cannabismellemproduktet**

Stenocare A/S, Nyholmsvej 4, 8930 Randers NØ

**Dette patientinformationsark blev senest ændret**

13.10.2022

Du kan finde yderligere oplysninger om dette produkt på Lægemiddelstyrelsens hjemmeside [http://www. dkma](http://www.sst).dk.